03/12/2020 | Administración LocalMunicipal
Camariñas
Delegación de competencias do Pleno na Xunta de Goberno Local en materia de contratación

ANUNCIO DELEGACIÓN DE COMPETENCIAS DO PLENO NA XUNTA DE GOBERNO LOCAL EN MATERIA DE CONTRATACIÓN O Pleno do Concello, en sesión ordinaria celebrada o 27 de novembro de 2020, adoptou o seguinte acordo, o cal se fai público en cumprimento do establecido no artigo 51 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais: Visto que o art.22.4 da Lei 7/1985, do 2 de abril, reguladora das bases de Réxime Local (LBRL) e o art.51 do Real Decreto, 2568/1986, do 28 de novembro, regulamento de organización funcionamento e réxime xurídico das entidades locais establecen a posibilidade de que o pleno delegue o exercicio das súas competencias atribucións na Alcaldía ou na Xunta de Goberno Local, a excepción das enumeradas neses mesmos artigos. Visto que a disposición adicional segunda da Lei 9/2017, do 8 de novembro, de Contratos do Sector Público, pola que se transpón ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, do 26 de febreiro de 2014 (LCSP), procede a distribuír e atribuír as competencias en materia de contratación das entidades locais ao pleno e a Alcaldía. Considerando que os servizos municipais están ultimando a preparación de expedientes de contratación nos que, en principio, o valor estimado do contrato faría que o órgano de contratación fose o pleno da Corporación. Considerando que en relación a eses expedientes e de forma máis xeral en relación a calquera outro expediente de contratación debe procederse á delegación das competencias do pleno na Xunta de Goberno Local. ao obxecto de lograr e garantir unha maior axilidade e eficacia na tramitación dos mesmos. É polo que á vista do exposto e de conformidade co establecido no art.22 da LBRL e arts.51 e 114 e seguintes do ROF, é polo que se ACORDA: Primeiro. –Delegar na Xunta de Goberno Local as competencias que lle corresponden ao pleno como órgano de contratación respecto dos contratos de obras, de subministración, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado supere o 10 por cento dos recursos ordinarios do orzamento e, en calquera caso, a contía de seis millóns de euros, incluídos os de carácter plurianual cando a súa duración sexa superior a catro anos, eventuais prórrogas incluídas, ou os de duración inferior cando o importe acumulado de todas as súas anualidades supere a porcentaxe indicada, referido aos recursos ordinarios do orzamento do primeiro exercicio, ou a contía sinalada de seis millóns de euros. Segundo. –Delegar na Xunta de Goberno Local as competencias que lle corresponden ao pleno para a celebración dos contratos privados, así como a adxudicación de concesións sobre os bens e a adquisición de bens inmobles e dereitos suxeitos á lexislación patrimonial cando o orzamento base de licitación supere o 10 por cento dos recursos ordinarios do orzamento ou o importe de tres millóns de euros, así como o alleamento do patrimonio, cando o seu valor supere a porcentaxe ou a contía indicados. Quedan exceptuadas as concesión de bens ou servizos por máis de cinco anos, sempre que a súa contía exceda do 20 por cento dos recursos ordinarios do orzamento. Terceiro. –Delegar na Xunta de Goberno Local a competencia para a aprobación dos proxectos de obra e servizos cando sexa competente para a súa contratación ou concesión, e cando aínda non estean previstos no orzamento. Cuarto. –Que as delegacións anteriores se suxeiten ao seguinte réxime xurídico: a) Os actos ditados polo órgano delegado no exercicio das atribucións delegadas enténdense ditados polo órgano dele­gante, correspondendo, en consecuencia, ao Pleno da corporación a resolución dos recursos de reposición e extraordina­rios de revisión que se presentaren contra os actos administrativos ditados en exercicio de facultades delegadas. b) Os acordos que adopte a Xunta de Goberno Local en exercicio destas facultades delegadas indicará esta circunstancia. c) O Pleno conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de transcendencia. d) Os asuntos que deban ser sometidos á Xunta de Goberno no exercicio destas atribucións delegadas deberán ser previamente ditaminados pola Comisión Informativa correspondente, salvo os que sexan declarados urxentes, neste último caso darase conta á comisión do acordo tomado na primeira sesión que tivera lugar. e) O Pleno poderá revogar en calquera momento as delegacións efectuadas adoptando as mesmas formalidades que as esixidas para o seu outorgamento. f) O Pleno poderá avogar en calquera momento o coñecemento dun asunto determinado no ámbito das delegación efectuadas de conformidade co previsto na Lei 40/2015, do 1 de outubro. g) O Pleno mantén a competencia para declarar a nulidade ou a lesividade das atribucións delegadas mediante este acordo de conformidade co art.41.4 da Lei 9/2017, do 8 de novembro. Cuarto. –Publicar o presente no Boletín Oficial da Provincia, no taboleiro de anuncios, na sede electrónica municipal e no portal de transparencia, non obstante, producirá efectos dende o día seguinte ao da súa adopción. Camariñas, a 30 de novembro de 2020. A alcaldesa Asdo.: Sandra Insua Rial